Document ID: 32014D0038

DECIZIA DE PUNERE ÎN APLICARE A COMISIEI
din 24 ianuarie 2014
de autorizare a unor metode de clasificare a carcaselor de porc în Italia
[notificată cu numărul C(2014) 279]
(Numai textul în limba italiană este autentic)
(2014/38/UE)
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole (Regulamentul unic OCP) (1), în special articolul 43 litera (m) coroborat cu articolul 4,
întrucât:
(1)
Secțiunea B.IV punctul 1 din anexa V la Regulamentul (CE) nr. 1234/2007 prevede că, pentru clasificarea carcaselor de porc, conținutul de carne macră trebuie să fie estimat cu ajutorul unor metode de clasificare autorizate de Comisie, care pot fi numai metode de estimare confirmate statistic bazate pe măsurarea fizică a uneia sau a mai multor părți anatomice ale carcasei de porc. Autorizarea metodelor de clasificare se face sub rezerva respectării unei toleranțe maxime de eroare statistică în evaluare. Această toleranță este definită la articolul 23 alineatul (3) din Regulamentul (CE) nr. 1249/2008 al Comisiei (2).
(2)
Prin Decizia 2001/468/CE a Comisiei (3) s-a autorizat utilizarea a două metode de clasificare a carcaselor de porc în Italia.
(3)
Deoarece metodele de clasificare autorizate au necesitat o adaptare tehnică, Italia a solicitat Comisiei să autorizeze înlocuirea formulei utilizate în metodele „Fat-O-Meater I” și „Hennessy Grading Probe 7”, precum și să autorizeze cele patru metode noi, și anume „AutoFom III”, „Fat-O-Meat’er II”, „CSB Image-Meater” și „Metoda manuală ZP” de clasificare a carcaselor de porc pe teritoriul său. Italia a prezentat, în protocolul prevăzut la articolul 23 alineatul (4) din Regulamentul (CE) nr. 1249/2008, o descriere detaliată a testului de disecție, indicând principiile pe care se bazează noua formulă, rezultatul testului său de disecție și ecuațiile folosite pentru estimarea procentului de carne macră.
(4)
Din examinarea solicitării menționate a reieșit că sunt îndeplinite condițiile de autorizare a noilor formule. Formulele respective ar trebui, prin urmare, autorizate în Italia.
(5)
Italia a solicitat Comisiei autorizația de a dispune o prezentare a carcaselor de porc diferită de prezentarea standard stabilită în secțiunea B.III primul paragraf din anexa V la Regulamentul (CE) nr. 1234/2007.
(6)
În conformitate cu secțiunea B.III al doilea paragraf din anexa V la Regulamentul (CE) nr. 1234/2007, statele membre pot fi autorizate să dispună o prezentare a carcaselor de porc diferită de prezentarea standard prevăzută la primul paragraf de la punctul respectiv, în situația în care practica comercială obișnuită de pe teritoriul lor este diferită de prezentarea standard respectivă. În cererea sa, Italia a menționat că, conform practicii comerciale de pe teritoriul său, carcasele pot fi prezentate fără a se îndepărta diafragma și osânza înainte de cântărire și clasificare. Prin urmare, această prezentare care este diferită de prezentarea standard ar trebui să fie autorizată în Italia.
(7)
Pentru ca bazele de stabilire a cotațiilor pentru carcasele de porc să fie comparabile, această prezentare diferită ar trebui luată în considerare prin ajustarea greutății înregistrate în cazurile respective în raport cu greutatea pentru prezentarea standard.
(8)
Din motive de claritate și securitate juridică, ar trebui adoptată o nouă decizie. Prin urmare, Decizia 2001/468/CE ar trebui abrogată.
(9)
Modificările aparatelor sau ale metodelor de clasificare ar trebui permise numai dacă sunt autorizate în mod explicit printr-o decizie de punere în aplicare a Comisiei.
(10)
Măsurile prevăzute de prezenta decizie sunt conforme cu avizul Comitetului de gestionare a organizării comune a piețelor agricole,
ADOPTĂ PREZENTA DECIZIE:
Articolul 1
În temeiul secțiunii B.IV punctul 1 din anexa V la Regulamentul (CE) nr. 1234/2007, în Italia este autorizată utilizarea următoarelor metode de clasificare a carcaselor de porc:
(a)
aparatul „Fat-O-Meater I (FOM I)” și metodele de estimare aferente, ale căror detalii sunt prezentate în partea I din anexă;
(b)
aparatul „Hennessy Grading Probe 7 (HGP 7)” și metodele de estimare aferente, ale căror detalii sunt prezentate în partea II din anexă;
(c)
aparatul „Fat-O-Meat’er II (FOM II)” și metodele de estimare aferente, ale căror detalii sunt prezentate în partea III din anexă;
(d)
aparatul „AutoFom III ” și metodele de estimare aferente, ale căror detalii sunt prezentate în partea IV din anexă;
(e)
aparatul „CSB Image-Meater” și metodele de estimare aferente, ale căror detalii sunt prezentate în partea V din anexă;
(f)
aparatul „Metoda manuală ZP” și metodele de evaluare aferente, ale căror detalii sunt prezentate în partea VI din anexă.
Articolul 2
Fără a aduce atingere prezentării standard stabilite în secțiunea B.III primul paragraf din anexa V la Regulamentul (CE) nr. 1234/2007, carcasele de porc din Italia pot fi prezentate fără a se îndepărta diafragma și osânza înainte de cântărire și clasificare. În cazul unei astfel de prezentări, greutatea înregistrată a carcasei la cald se ajustează după următoarea formulă:
unde:
Y
=
greutatea carcasei astfel cum este definită în Regulamentul (CE) nr. 1249/2008;
X
=
greutatea carcasei la cald cu osânză și diafragmă;
a
=
suma osânzei și a diafragmei (%)
-
pentru diafragmă, echivalent cu 0,29 % (greutatea carcasei de la 110,1 la 180 kg) și cu 0,26 % (greutatea carcasei de la 70 la 110 kg);
-
pentru osânză, echivalent cu:
-
0,99 % (greutatea carcasei de la 70 la 80,0 kg);
-
1,29 % (greutatea carcasei de la 80,1 la 90,0 kg);
-
1,52 % (greutatea carcasei de la 90,1 la 100,0 kg);
-
2,05 % (greutatea carcasei de la 100,1 la 110 kg);
-
2,52 % (greutatea carcasei de la 110,1 la 130 kg);
-
2,62 % (greutatea carcasei de la 130,1 la 140 kg);
-
2,83 % (greutatea carcasei de la 140,1 la 150 kg);
-
2,96 % (greutatea carcasei de la 150,1 la 180 kg).
Articolul 3
Modificările aparatelor sau ale metodelor de clasificare autorizate nu sunt permise decât dacă modificările respective sunt autorizate în mod explicit printr-o decizie de punere în aplicare a Comisiei.
Articolul 4
Decizia 2001/468/CE se abrogă.
Articolul 5
Prezenta decizie se aplică de la 1 ianuarie 2014.
Articolul 6
Prezenta decizie se adresează Republicii Italiene.
Adoptată la Bruxelles, 24 ianuarie 2014.

Labels: 12
7
18
17